**DECIZIA ETAPEI DE ÎNCADRARE**

**Nr. XX din XX.XX.2024**

Ca urmare a solicitării de emitere a acordului de mediu adresate de **SC GUERIN ROUMANIE SRL prin Suciu Anca,** cu sediul în Județul Brașov, municipiul Făgăraș, strada Negoiu, nr. 151 E, înregistrată la APM Brașov cu nr. 667 din 17.01.2024, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin **Legea nr. 49/2011**, cu modificarile si completarile ulterioare;

şi ca urmare a completărilor depuse la dosar, cu nr. 1480 din 05.02.2024, nr. 1955 din 13.02.2024, nr. 2234 din 16.02.2024, nr. 2363 din 20.02.2024, nr. 2436 din 21.02.2024, nr. 2484 din 22.02.2024, si nr. 3283 din 07.03.2024, autoritatea competentă pentru protecţia mediului APM Braşov **decide,** ca urmare a consultărilor desfăşurate în cadrul şedinţei Comisiei de Analiză Tehnică din data de 13.03.2024, că proiectul **„ OBȚINERE AUTORIZAȚIE DE CONSTRUIRE – EXTINDERE SPAȚIU PRODUCȚIE, DEPOZITARE, ADMINISTRATIV ȘI PLATFORMĂ BETONATĂ”,**propus a se realiza în jud. Braşov, municipiul Făgăraș, strada Negoiu, nr. 151 E, amplasament identificat prin CF nr. 107265 – Făgăraș, nr. cad. 107265, conform certificatul de urbanism nr. 165 din 27.11.2023 emis de Municipiul Făgăraș, ***nu se supune evaluarii impactului asupra mediului, nu se supune evaluarii adecvate si nu se supune evaluarii impactului asupra corpurilor de apă.***

Justificarea prezentei decizii:

1. **Motivele pe baza carora s-a stabilit necesitatea neefectuarii evaluarii impactului asupra mediului sunt următoarele:**
2. proiectul se încadreaza în prevederile Legii nr. 292/2018, privind evaluarea impactului anumitor proiecte publice și private asupra mediului, Anexa nr. 2, la pct. 10. lit. a) proiecte de dezvoltare a unitatilor/zonelor industriale coroborat cu pct. 13. lit. a) orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;
3. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
4. lipsa observațiilor din partea publicului interesat;
5. în urma analizarii criteriilor de selecție pentru stabilirea necesității efectuării evaluării impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:
6. ***Caracteristicile proiectului:***
7. ***dimensiunea și conceptia întregului proiect****:*

Pe amplasamentul studiat prin proiectul supus avizarii titularul isi propune executarea urmatoarelor lucrari **cu scopul de reamenajare a capacitatilor de productie autorizate si/sau maririi in viitor a capacitatii de productie prin achizitia de utilaje similare cu cele existente pe amplasament si autorizate**, respectiv:

* extinderea spatiului de productie si depozitare pe latura Vestica a cladirii existente;
* extinderea spatiului administrativ pe latura Estica a cladirii existente;
* extinderea platformei betonate pe latura Sudica, respectiv latura Vestica a cladirii existente.

Funcțional spațiile vor fi divizate in: spații de producție, spatii depozitare si spatii administrative, repartizate astfel :

|  |  |  |
| --- | --- | --- |
| **SPAȚIU PRODUCȚIE** | | |
| 1 | Spațiu productie | 2285,00 mp |
| **SPAȚIU DEPOZITARE** | | |
| 2 | Spațiu depozitare | 780,00 mp |
| 3 | Camera tehnica | 23,00 mp |
| 4 | Camera compresoare | 11,30 mp |
| **SPAȚIU ADMINSTRATIV** | | |
| 5 | Receptie | 23,50 mp |
| 6 | Hol | 23,20 mp |
| 7 | Sala de mese | 38,00 mp |
| 8 | Vestiar Femei | 18,00 mp |
| 9 | G.S. Femei | 17,00 mp |
| 10 | Vestiar Barbati | 9,20 mp |
| 11 | G.S. Barbati | 7,50 mp |
| 12 | Hol | 48,60 mp |
| 13 | Birou Logistica | 28,00 mp |
| 14 | Birou Manager | 18,30 mp |
| 15 | Birou HR | 14,00 mp |
| 16 | Birou Financiar | 15,10 mp |
| 17 | Hol | 5,10 mp |
| 18 | Sala de sedinte | 27,80 mp |
| 19 | Camera server | 11,20 mp |
| 20 | Arhiva | 13,90 mp |
| 21 | Camera echipamente de lucru | 6,50 mp |
| 22 | Camera echipamente curatenie | 11,90 mp |
| 23 | G.S. Femei | 11,30 mp |
| 24 | G.S. Barbati | 11,30 mp |
| 25 | Oficiu | 7,90 mp |
| 26 | Depozit Calitate | 6,20 mp |
| 27 | Metrologie | 13,10 mp |
| 28 | Birou Manager Productie | 15,00 mp |
| 29 | Birou Mentenanta si Metode | 22,30 mp |
| 30 | Birou Calitate | 12,20 mp |

***Bilanț teritorial*:**

Suprafata totala a terenului – 11.109 mp

Suprafata construita existenta (hala, birouri, vestiare, grupuri sanitare) – 1.346 mp;

Suprafata construita desfasurata existenta – 1.346 mp;

Suprafata construita platforma auto existenta – 1002 mp;

Suprafata trotuare existente – 175 mp;

Suprafata construita propusa – 3.590 mp;

Suprafata construita desfasurata propusa – 3.590 mp;

Suprafata construita platforma auto propusa – 4.764 mp;

Suprafata trotuare propuse – 415 mp;

Suprafata spatii verzi amenajate propuse – 2.340 mp.

**INDICI URBANISTICI:**

**- conform CU nr. 165/27.11.2023 emis de Primaria Fagaras:**

***- P.O.T. maxim 33,5 %, C.U.T. maxim – 0,33; H maxim – P***

**- propusi:**

***- POT propus – 32,3 %, CUT propus – 0,323 , H propus – P.***

**Situatia existentă**

Pe amplasament societatea desfasoara activitatile cod CAEN Rev. 2: 2599 – *Fabricarea altor articole din metal* si 2314 – *Fabricarea fibrelor de sticla*, in baza Autorizatiei de mediu nr. 34/11.02.2020 emisa de APM Brasov, intr-o hala de productie cu suprafata construita de 1122,7 mp , cu utilaje specifice, autorizate.

*Produsele fabricate sunt* urmatoarele:

* Produs finit supapă extinctor: 76700 buc/lună;
* Produs finit șaibe de oțel: 208400 buc/lună;
* Elemente filtrante alamă: 3585 buc/lună;
* Elemente filtrante aluminiu: 335 buc/lună;
* Elemente filtrante aluminiu plastifiat: 2085 buc/lună;
* Elemente filtrante bronz: 65000 buc/lună;
* Elemente filtrante inox: 216250 buc/lună;
* Elemente filtrante inox și aluminiu: 1920 buc/lună;
* Elemente filtrante inox și oțel: 11670 buc/lună;
* Elemente filtrante otel: 133333 buc/lună;
* Produs finit cușcă Faraday alamă: 11000 buc/lună;
* Produs finit cușcă Faraday inox: 21500 buc/lună;
* Produs finit disc decupat din bandă de fibră de sticlă: 91670 buc/lună.

|  |  |  |  |
| --- | --- | --- | --- |
| Cod CAEN Rev.2 | Activitate | Capacitate maximă proiectată si autorizata | UM |
| 2599 | Fabricarea altor articole din metal n.c.a. | 751.778 | buc/lună |
| 2314 | Fabricarea fibrelor de sticlă | 91.670 | buc/lună |

**Situația propusă:**

Reamenajarea capacitatilor de productie autorizate si o posibila crestere a capacitatii de productie , in viitor, prin achizitia de utilaje similare cu cele existente;

Descriere structurala:

- Structura de rezistenta – cadre profile metalice;

- 3 travei cu deschidere de 6,50 m fiecare – productie;

- 4 travei cu deschidere de 4,50 m fiecare – depozitare;

- Inaltime utila hala productie si depozitare sub grinda – 5,00 m;

- Inaltime utila hala productie si depozitare maxima – 6,50 m;

- Pardoseala industriala cu quart spatiu productie si depozitare

o Incarcare utila, exceptie spatiu adminstrativ – 8 tone/mp

o Incarcare plansee spatiu administrativ – conform normativelor in vigoare

Descriere arhitecturala:

- Inchideri spatiu productie depozitare – pereti exteriori si invelitoare din panouri sandwich termoizolante;

- Inchideri spatiu administrativ – pereti exterior panouri sandwich

- Tamplarie exterioara:

o Ferestre– tamplarie PVC in zona de productie depozitare, aluminiu la Spatiul Administrativ;

o Usi pietonale spatiu productie depozitare – tamplarie metalica;

o Usi pietonale spatiu administrativ – tamplarie aluminiu;

o Usi sectionale spatiu depozitare – metalice, cu protectie termica la rampa andocare;

o Trape de fum – min 1% din suprafata spatiului de Depozitare;

- Rampa de egalizare – cu 1 sau 3 brate.

Retrageri:

Constructia va fi retrasa:

- 19.20 m fata de aliniament latura de estica (min 16 m conform CU);

- 1,50 m fata de latura nordica (1,50 m conform CU);

- 10,60 m fata de latura sudica (10,60 m conform CU);

- min. 91,60 m fata de latura nordica (min 83,34m conform CU);

respectand reglementarile urbanisticice specificate prin Certificatul de urbanism

- profilul şi capacităţile de producţie – pe amplasament societatea desfasoara activitatile cod CAEN Rev. 2: 2599 – Fabricarea altor articole din metal si 2314 – Fabricarea fibrelor de sticla, in baza Autorizatiei de mediu nr. 34/11.02.2020 emisa de APM Brasov, atasata documentatiei, intr-o hala de productie cu suprafata construita de 1122,7 mp , cu utilaje specifice, autorizate.

Produsele fabricate sunt urmatoarele:

- Produs finit supapă extinctor: 76700 buc/lună;

- Produs finit șaibe de oțel: 208400 buc/lună;

- Elemente filtrante alamă: 3585 buc/lună;

- Elemente filtrante aluminiu: 335 buc/lună;

- Elemente filtrante aluminiu plastifiat: 2085 buc/lună;

- Elemente filtrante bronz: 65000 buc/lună;

- Elemente filtrante inox: 216250 buc/lună;

- Elemente filtrante inox și aluminiu: 1920 buc/lună;

- Elemente filtrante inox și oțel: 11670 buc/lună;

- Elemente filtrante otel: 133333 buc/lună;

- Produs finit cușcă Faraday alamă: 11000 buc/lună;

- Produs finit cușcă Faraday inox: 21500 buc/lună;

- Produs finit disc decupat din bandă de fibră de sticlă: 91670 buc/lună.

Cod CAEN Rev.2 Activitate Capacitate maximă proiectată si autorizata UM

2599 Fabricarea altor articole din metal n.c.a. 751.778 buc/lună

2314 Fabricarea fibrelor de sticlă 91.670 buc/lună

a. Protecţia calităţii apelor:

- sursele de poluanţi pentru ape, locul de evacuare sau emisarul:

In perioada de construire:

Posibile sursele de poluare a apelor în faza de execuţie a proiectului sunt reprezentate de:

• tehnologiile de execuţie propriu-zise;

• utilajele implicate în activitatea de montare a panourilor pentru extinderea halei de productie existenta;

• activitatea umană.

Tehnologiile de execuţie propriu-zise:

Lucrările de pregătire a suprafetei în vederea montarii panourilor pentru extinderea halei de productie existenta ar putea constitui principalele activităţi cu posibil impact asupra apelor de suprafaţă şi subterane.

Lucrările de montare a panourilor pentru extinderea halei de productie existenta ar putea influenţa calitatea apelor de suprafaţă şi a celor subterane prin antrenarea de către apa meteorică a eventualelor materiale utilizate la executie. Ca urmare a precipitaţiilor, platforma pe care se monteaza extinderea ar putea fi spălata de scurgerile de suprafaţă, care ar antrena fracţiuni de materiale (beton).

Utilajele implicate în activitatea de montare a panourilor in vederea extinderii halei existente:

Modul de lucru, starea de uzură a utilajelor, cât şi starea lor tehnică sunt elemente care pot provoca în timpul execuţiei lucrărilor de montaj poluări ale apelor.

Principalii poluanţi sunt combustibilii şi uleiurile. Acestea pot ajunge să afecteze calitatea apei prin:

• spălarea utilajelor sau a autovehiculelor în spaţii neamenajate, direct pe sol;

• repararea utilajelor, efectuarea schimburilor de ulei în spaţii neamenajate;

• stocarea motorinei sau a uleiurilor arse în depozite sau recipiente improprii.

Activitatea umană:

Activitatea celor angajati in executia proiectului poate fi la rândul ei generatoare de poluanţi cu impact asupra apelor, deoarece:

• produce deşeuri menajere, care depozitate în locuri necorespunzătoare pot fi antrenate de ape sau pot produce levigat care să afecteze calitatea apei subterane;

• gestionarea necorespunzatoare a apelor uzate menajere aferente organizării de şantier, poate afecta calitatea apelor, dacă grupurile sanitare sunt improvizate. Vor fi asigurate grupuri sanitare ecologice.

In perioada de exploatare a investitiei: nu este cazul; se mentin solutiile aprobate prin Autorizatia de mediu nr. 34/11.02.2020 emisa de APM Brasov;

- staţiile şi instalaţiile de epurare sau de preepurare a apelor uzate prevăzute:

In perioada de construire se vor respecta urmatoarele masuri:

o finalizarea proiectului in perioade cat mai scurte, cu respectarea timpilor tehnologici necesari;

o realizarea şi punerea în operă a lucrărilor propuse “in uscat”, cu depozitarea locală a materialului rezultat din executie, astfel incat sa nu existe risc de poluare a apelor de suprafaţă şi subterane;

o realizarea lucrarilor prin asigurarea pantelor de scurgere pentru apele rezultate din precipitatii, daca este cazul;

o utilajele de executie vor fi intretinute corespunzator, respectiv: spalarea lor, efectuarea de reparatii, schimburile de piese/ulei, alimentarea cu carburanti etc., se va realiza numai cu societati autorizate;

o nu se vor crea depozite de carburanti sau uleiuri pe aplasament;

o deşeurile rezultate ca urmare a realizarii proiectului si deseurile municipale amestecate vor fi stocate pe suprafete asigurate, in spatu special amenajat, selectiv, in containere/ pubele ecolgice, dupa caz, si vor fi eliminate/valorificate cu societati autorizate sa execute activitati de colectare, valorificare/eliminare si transport;

o apele uzate menajere care vor rezulta in perioada de executie a proiectului vor fi vidanjate periodic, dupa caz, cu societati autorizate;

In perioada de exploatare a investitiei: nu este cazul; se mentin solutiile aprobate prin Autorizatia de mediu nr. 34/11.02.2020 emisa de APM Brasov;

Se estimeaza ca prin măsurile care se vor lua în perioada organizării de şantier factorul de mediu apa nu va fi afectat.

b. Protecţia aerului:

- sursele de poluanţi pentru aer, poluanţi:

In perioada de construire:

Posibilele sursele de poluare a aerului în faza de execuţie a proiectului sunt reprezentate de:

o emisii de pulberi şi noxe rezultate în urma executiei proiectului (organizare de şantier);

o emisii de noxe de la utilajele implicate în activităţile de executie a proiectului;

o emisii de gaze de eşapament datorate transportului materiilor prime/produselor finite şi a personalului operator.

Organizarea de şantier

In perioada de execuţie a lucrărilor proiectate, este posibil ca activităţile sa aiba un impact asupra calităţii atmosferei din zonele de lucru reprezentand o sursa de emisii de praf, iar pe de altă parte, sursa de emisie a poluanţilor specifici arderii combustibililor (produse petroliere distilate) în motoarele utilajelor şi execuţiei lucrărilor de montare (sudură, debitare, polizare, etc.).

Emisiile de praf, care apar în timpul execuţiei lucrărilor proiectate, sunt asociate punerii în operă a echipamentelor, precum şi altor lucrări specifice.

Degajările de praf în atmosferă variază adesea substanţial de la o zi la alta, depinzând de nivelul activităţii, de specificul operaţiilor şi de condiţiile meteorologice.

Natura temporară a lucrărilor propuse prin proiect conduce la o cantitate redusă de emisii specifice acestor lucrări.

Sursele principale de poluare a aerului, specifice execuţiei lucrărilor sunt reprezentate de utilajele, echipamentele de construcţie şi operaţiile implicate în realizarea proiectului.

Poluarea specifică activităţii utilajelor şi circulaţiei vehiculelor se poate estima după urmează:

- consumul de carburanţi (substanţe poluante: NOx, CO2, CO, compuşi organici volatili non metanici, particule materiale din arderea carburanţilor etc.);

- aria pe care se desfăşoară aceste activităţi (substanţe poluante – particule materiale în suspensie şi sedimentabile), distanţele parcurse (substanţe poluante - particule materiale ridicate în aer de pe suprafaţa drumurilor).

Cantităţile de poluanţi emise în atmosferă de utilaje depind, în principal, de următorii factori:

o nivelul tehnologic al motorului;

o puterea motorului;

o consumul de carburant pe unitatea de putere;

o capacitatea utilajului;

o vârsta motorului/utilajului;

o dotarea cu dispozitive de reducere a poluării.

Este evident faptul că emisiile de poluanţi scad cu cât performanţele motorului sunt mai avansate, tendinţa în lume fiind de fabricare a motoarelor cu consumuri cât mai mici pe unitatea de putere şi cu un control cât mai restrictiv al emisiilor.

Se apreciază că emisiile în aer pe perioada de execuţie a proiectului sunt reduse în timp şi de scurta durata.

In perioada de exploatare a investitiei: nu este cazul;

- instalaţiile pentru reţinerea şi dispersia poluanţilor în atmosferă:

In perioada de construire:

- sursele de impurificare a atmosferei asociate activităţilor care vor avea loc în perioada de execuţie a proiectului sunt surse libere, deschise, ca urmare, nu se poate pune problema unor instalaţii de captare - epurare - evacuare în atmosferă a aerului impurificat/gazelor reziduale;

La executarea proiectului se vor respecta urmatoarele masuri:

- vehiculele de transport, vor corespunde condiţiilor tehnice prevăzute la inspecţiile tehnice care se efectuează periodic pe toată durata utilizării lor;

- lucrările de organizare a şantierelor trebuie să fie corect concepute şi executate, cu dotări moderne, care să reducă emisiile în aer, apă şi pe sol;

- concentrarea lucrarior de organizare de santierse va realiza într-o zona determinate, in interiorul amplasamentului, fapt care favorizeaza o exploatare controlată şi corectă;

- utilajele şi mijloacele de transport vor fi verificate periodic în ceea ce priveşte nivelul de monoxid de carbon şi concentraţiile de emisii în gazele de eşapament şi vor fi puse în funcţiune numai după remedierea eventualelor defecţiuni, cu societati autorizate;

- alimentarea cu carburanţi a mijloacelor de transport se va face numai în staţii de alimentare autorizate.

In vederea mentinerii calitatii aerului, in parametrii optimi, in zona amplasamentului, in perioada realizarii lucrarilor de constructie, se vor respecta urmatoarele conditii:

- utilizarea materialelor speciale (folie de plastic, plasa, etc.) cu care se va acoperi pamantul excavat, pana la reutilizarea sau transportarea lui, daca este cazul;

- utilizarea apei, pentru suprimarea prafului, in cantitatile, frecventa si proportiile necesare, in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;

- pe spatiile verzi, acolo unde, pentru efectuarea lucrarilor, s-a indepartat stratul vegetal, la finalizarea acestora, vegetatia va fi replantata;

- minimizarea activitatilor generatoare de praf ;

- se vor lua masuri de acoperire, ingradire, inchidere a stocurilor de materiale de constructie sau deseuri, pentru prevenirea imprastierii cauzata de vant;

- curatarea vehiculelor care ies din santier;

- oprirea motoarelor tuturor vehiculelor aflate in stationare, in zona santierului;

In perioada de exploatare a investitiei: nu este cazul; activitatile autorizate prin Autorizatia de mediu nr. 34/11.02.2020 emisa de APM Brasov nu produc emisii.

**Conditii de realizare a proiectului:**

1. Se vor respecta prevederile OUG nr. 195/2005, aprobata cu modificarile si completarile ulterioare prin Legea nr. 265/2006 cu modificările şi completările ulterioare;
2. Se vor respecta conditiile impuse de ceilalti avizatori prin avizele obtinute si proiectele inaintate spre avizare;
3. Deşeurile rezultate pe parcursul derulării lucrărilor vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;
4. Se vor respecta in integralitate prevederile OUG nr. 92/2021 privind regimul deseurilor, cu modificarile si completarile ulterioare, aprobate prin Legea nr. 17/2023 pentru aprobarea Ordonantei de Urgenta a Guvernului nr. 92/2021 privind regimul deseurilor;
5. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor;
6. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
7. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
8. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
9. Terenul afectat temporar de lucrări, va fi adus la starea iniţială de utilizare;
10. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.
11. Se va respecta programul de lucru impus de Primaria Comunei Sercaia in concordanta cu programul de odihna a locuitorilor din zona in conformitate cu Legea nr. 61/1991 cu modificarile si completarile ulterioare, privind linistea publica, pe toata perioada de executie a lucrarilor de construire;
12. Se va acorda atenţie manevrării utilajelor în apropierea zonelor locuite; Se vor lua masuri corespunzatoare de a nu degrada sau ocupa terenul din zona limitrofa.
13. Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;
14. Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
15. Nu se vor evacua ape uzate neepurate sau insuficient epurate in emisari naturali, canale de desecare, rigole stradale sau freatic atat pe perioada executiei lucrarilor cat si dupa aceasta;
16. Vor fi luate măsuri pentru limitarea vibratiilor produse de sapatura prin utilizarea de tehnologii performante de executie și de fundare, în vederea incadrarii valorilor parametrilor vibratiilor in limitele admisibile stabilite de SR 12025-2/94;
17. In vederea mentinerii calitatii aerului, in parametrii optimi, in zona amplasamentului, in perioada realizarii lucrarilor de constructie, se vor respecta urmatoarele conditii:
    * utilizarea apei, pentru suprimarea prafului, in cantitatile, frecventa si proportiile necesare, in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;
    * minimizarea activitatilor generatoare de praf (taiere, macinare, spargerea betonului, nisip, pietris, activitati de sablare/slefuire, etc.);
    * se vor lua masuri de acoperire, ingradire, inchidere a stocurilor de materiale de constructie sau deseuri, pentru prevenirea imprastierii cauzata de vant;
    * curatarea/spalarea vehiculelor care ies de pe santier;

* oprirea motoarelor tuturor vehiculelor aflate in stationare, in zona santierului.

1. Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane si mediului înconjurător. Se vor avea în vedere:

* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară si depozitarea carburanţilor si substanţelor periculoase în zona aferenta amplasamentului;
* în perioada de execuţie a lucrărilor vor fi stabilite zone de parcare a autovehiculelor si a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* este interzisa amplasarea in incinta organizarii de santier a statiilor de preparare beton, fara asigurarea sistemului de preepurare ape uzate tehnologice si a sistemului de protectie a atmosferei importiva poluarii cu pulberi;
* Nivelul de zgomot se va incadra in limitele impuse de SR 10.009/2017;

Se vor respecta de asemenea prevederile Ord. MS nr. 119/2014 privind aprobarea Normelor de igiena si sanatate publica privind mediul de viata al populatiei, actualizat 2023, cu modificarile si completarile ulterioare;

In conformitate cu prevederile **OUG nr. 195/2005**, aprobată prin **Legea nr. 265/2006** privind protectia mediului, cu modificările si completările ulterioare - "**Art. 15 alin (2) lit a** - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

Conform art. 21, alin.(4) din OUG nr. 195/2005 privind protectia mediului, aprobată cu modificări si completări prin Legea nr. 265/2006, cu modificările si completările ulterioare **”răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului proiectului**”.

Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

Pentru legalitatea si autenticitatea documentelor depuse la dosar se face raspunzator titularul proiectului.

Conform prevederilor Legii nr. 292/2018 :

- anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

- anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

- anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

- art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**ȘEF SERVICIUL A.A.A., ȘEF BIROU C.F.M.,**

**Liliana Cristina COPACEA Mirela MOISĂ**

**ÎNTOCMIT: ÎNTOCMIT:**

**Consilier Mirela Mihaela CIUCIUR Consilier Iulia ENE**